HRVATSKI PRIRODOSLOVNI MUZEJ

UPRAVNO VIJEĆE

Ul. Gjure Deželića 30 ( privremena adresa)

Zgb,, 30.4.2023.

Klasa: 612-05/23-01/01

Urbroj: 677-23-17

**Z A P I S N I K**

Sa 17. sjednice Upravnog vijeća Hrvatskog prirodoslovnog muzeja održana dana 27.3.2023. s početkom u 13 sati u prostoru muzeja (prizemlje) na adresi Demetrove 3.

PRISUTNI:

Izv.prof.art. Vladimir Kasun, dipl.ing.arh., predsjednik UV

Dr.sc. Martina Šašić Kljajo, zamjenica predsjednika UV

Jasmina Bavoljak, dipl.arh./dipl.iur., članica UV

Marin Šoufek, dipl.ing. geol., član UV

ODUSTNI:

Prof.dr.sc. Goran Klobučar, član UV

OSTALI PRISUTNI:

Prof.dr.sc. Tatjana Vlahović, ravnateljica

Dr.sc. Iva Mihoci, zamjenica ravnateljice

Irena Poljančić, dipl.oec., šefica računovodstva

PRIJEDLOG DNEVNOG REDA:

1. Usvajanje Zapisnika sa 14. sjednice Upravnog vijeća Hrvatskog prirodoslovnog muzeja održane dana 6.2.2023. godine.
2. Usvajanje Zapisnika sa 15. sjednice Upravnog vijeća Hrvatskog prirodoslovnog muzeja održane dana 23.2.2023. godine održane putem elektroničke pošte.
3. Usvajanje Zapisnika sa 16. sjednice Upravnog vijeća Hrvatskog prirodoslovnog muzeja održane dana 10.3.2023. godine.
4. Izvještaj o realizaciji proračuna po izvorima financiranja.
5. Donošenje Odluke o suglasnosti za pokretanje i provođenje javne nabave: *Nabava Sustava* *tehničke zaštite Hrvatski prirodoslovni muzej – Palača Amadeo* u okviru projekta „Čuvar baštine kao katalizator razvoja, istraživanja i učenja – novi Hrvatski prirodoslovni muzej“.
6. Donošenje Odluke o suglasnosti za pokretanje i provođenje javne nabave za ponovljeni postupak nabave: *Nabava multimedijalne opreme za provođenje sadržaja i programiranje* *sadržaja - Grupa 6*. u okviru projekta „Čuvar baštine kao katalizator razvoja, istraživanja i učenja – novi Hrvatski prirodoslovni muzej“.
7. Davanje suglasnosti za sklapanje dodatka 1 Ugovoru o obavljanju projektantskog nadzora.
8. Usvajanje Zapisnika o provedenoj reviziji muzejske građe u Zbirci jaja.
9. Razno

Na početku 17. sjednice Upravnog vijeća Hrvatskog prirodoslovnog muzeja (u daljnjem tekstu HPM-a) sve prisutne pozdravio je predsjednik Upravnog vijeća HPM-a g. V. Kasun te konstatirao da su ispunjeni preduvjeti za održavanje sjednice. Pročitavši Prijedlog dnevnog reda predsjednik Upravnog vijeća HPM-a g. V. Kasun utvrdio je da su uz Poziv 17. sjednice dostavljeni svi popratni materijali te isti daje na raspravu. Kako nije bilo primjedbi na dostavljeni prijedlog dnevnog reda, Upravno vijeće HPM-a jednoglasno je usvojilo predloženi Dnevni red.

Ad.1.) U svezi Zapisnika sa 14. sjednice Upravnog vijeća HPM-a održane dana 6.02.2023. godine, predsjednik Upravnog vijeća HPM-a g. V. Kasun otvorio je raspravu. Budući da nije bilo primjedbi na Zapisnik, isti daje na glasovanje te Upravno vijeće HPM-a donosi slijedeći

**Z A K LJ U Č A K**

Upravno vijeće Hrvatskog prirodoslovnog muzeja jednoglasno je usvojilo Zapisnik sa 14. sjednice održane dana 6.02.2023. godine.

Ad.2.) U svezi Zapisnika sa 15. sjednice Upravnog vijeća HPM-a održane putem elektroničke pošte dana 23.02.2023. godine, predsjednik Upravnog vijeća HPM-a g. V. Kasun otvorio je raspravu. Budući da nije bilo primjedbi na Zapisnik, isti daje na glasovanje te Upravno vijeće HPM-a donosi slijedeći

**Z A K LJ U Č A K**

Upravno vijeće Hrvatskog prirodoslovnog muzeja jednoglasno je usvojilo Zapisnik sa 15. sjednice održane putem elektroničke pošte dana 23.02.2023. godine.

Ad.3.) U svezi Zapisnika sa 16. sjednice Upravnog vijeća HPM-a održane putem elektroničke pošte dana 10.03.2023. godine, predsjednik Upravnog vijeća HPM-a g. V. Kasun otvorio je raspravu. Budući da nije bilo primjedbi na Zapisnik, isti daje na glasovanje te Upravno vijeće HPM-a donosi slijedeći

**Z A K LJ U Č A K**

Upravno vijeće Hrvatskog prirodoslovnog muzeja jednoglasno je usvojilo Zapisnik sa 16. sjednice održane putem elektroničke pošte dana 10.03.2023. godine.

Ad.4.) Temeljem točke dnevnog reda o Izvještaju za realizaciju proračuna po izvorima financiranja, šefica računovodstva gđa I. Poljančić izvijestila je slijedeće. Zbog uvedenih mjera štednje i rada na novom stalnom postavu, kao i na opremanju čuvaonice fundusa u Novom Petuševcu, smanjeni su troškovi službenih putovanja, uredskog materijala, službene, radne i zaštitne odjeće i obuće, telefona, članarine, te ostalih nespomenutih rashoda.

Na kontu energije planirano je znatno više sredstava jer u vrijeme izrade plana nije bila donijeta Uredba o otklanjanju poremećaja na domaćem tržištu energije (Narodne novine, br. 104/22 i 106/22), kojom su donesene privremene posebne mjere za trgovinu električnom energijom te je utvrđen način i uvjeti formiranja cijena za određene kategorije kupaca električne energije i toplinske energije, koji su po navedenoj Uredbi bili na snazi od 01.10.2022. do 31.03.2023.

Trošak  za materijal i dijelove za tekuće investicijsko održavanje znatno je veći od plana, a razlog leži u starosti i dotrajalosti prijevoznih sredstava (2002. i 2008.) kao i njihovim čestim popravcima.

Zbog konstantnog problema s temperaturom i vlagom na Novom Petruševcu, a zbog zaštite fundusa, bilo je neophodno investirati u nabavu “datalogera” za temperaturu i vlagu  što je povećalo i trošak sitnog inventara.

Do povećanog troška na kontu pristojbi i naknada dolazi zbog novčane naknade koju je poslodavac dužan plaćati zbog nezapošljavanja osoba s invaliditetom.

Financijski rashodi manji su od planiranih jer je prvotno bilo procijenjeno da će u bankarskom sektoru doći do značajnijih povećanja cijena usluga.

Promidžba izložbi i projekta “*Čuvar baštine kao katalizator razvoja, istraživanja i razvoja – novi Hrvatski* *prirodoslovni muzej*” je vršena uglavnom/najčešće preko društvenih mreža, dok su pojedini događaji bili medijski popraćeni (npr. premještanje građe iz Demetrove 1 u novi prostor - zahtjevni posao preseljenja najvećeg eksponata HPM-a Golema morska psina). Za značajniju prezentaciju projeka “*Čuvar baštine kao katalizator razvoja, istraživanja i razvoja – novi Hrvatski prirodoslovni* *muzej”* osigurana sredstva nisu bila dostatna.

Prihod od Ministarstva znanosti i obrazovanja za muzejski časopis “Naturu Croaticu” uplaćen je 23.12.2022. pa će samim tim trošak za intelektualne usluge biti iskazan u ovoj godini.

Nakon izlaganja gđe I. Poljančić i kraće diskusije, predsjednik Upravnog vijeća HPM-a g. V. Kasun daje točku dnevnog reda na glasovanje te se jednoglasno donosi slijedeći

**Z A K LJ U Č A K**

Upravno vijeće HPM-a prihvatilo je na znanje Izvještaj o realizaciji proračuna po izvorima financiranja.

Ad.5.) Ravnateljica gđa T. Vlahović izvijestila je kako se predmetna nabava: *Nabava sustava tehničke**zaštite Hrvatskog prirodoslovnog muzeja*provodi radi osiguranja cjelovite tehničke zaštite zgrade i muzejske građe Hrvatskog prirodoslovnog muzeja u sklopu projekta „*Čuvar baštine kao katalizator razvoja, istraživanja i učenja - novi Hrvatski prirodoslovni muzej*“. Procijenjena vrijednost nabave iznosi 140.000,00 EUR-a (bez PDV-a). Cjelokupna financijska sredstva za predmetnu nabavu su osigurana od strane partnera na projektu, Grada Zagreba (pozicija R9012791), konto 4221. Po ishođenoj suglasnosti Osnivača, nabava će se provesti posredstvom stručne službe Ureda za financije i javnu nabavu Grada Zagreba, kao Središnjeg tijela za javnu nabavu. Nakon kraće diskusije, predsjednik Upravnog vijeća HPM-a g. V. Kasun daje točku dnevnog reda na glasovanje te se jednoglasno donosi slijedeća

**O D L U K A**

Upravno vijeće daje suglasnost za pokretanje postupka javne nabave pod nazivom: *Nabava sustava**tehničke zaštite Hrvatskog prirodoslovnog muzeja*, a procijenjena vrijednost nabave iznosi: 140.000,00 EUR (bez PDV-a). Ova odluka uputit će se Osnivaču Gradu Zagrebu putem Gradskog ureda za kulturu, međugradsku i međunarodnu suradnju i civilno društvo radi ishođenja prethodne suglasnosti za pokretanje i provođenje postupka javne nabave.

Ad.6.) U svezi ove točke ravnateljica gđa T. Vlahović izvijestila je kako se predmetna nabava: *Nabava multimedijalnog sadržaja za stalni postav i marketinške aktivnosti (priprema i izrada video materijala),* provodi putem bespovratnih sredstava u okviru projekta Europskog fonda za regionalni razvoj, Javnog Poziva na dostavu projektnih prijedloga - Izravna dodjela bespovratnih sredstava u modalitetu trajnog Poziva - ITU - „*Čuvar baštine kao katalizator razvoja, istraživanja i učenja – novi Hrvatski prirodoslovni muzej*”, a temeljem Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020.; KK.06.1.1.06.0001 *„Čuvar baštine kao katalizator razvoja,**istraživanja i učenja – novi Hrvatski prirodoslovni muzej*korisnika Hrvatskog prirodoslovnog muzeja, a uz partnere na Projektu: Grad Zagreb i Turistička zajednica Grada Zagreba. Predmetna nabava obuhvaćala je šest grupa nabave, a predstavlja ponovljeni postupak nabave za Grupu 6. Za Grupu 6. obje pristigle ponude premašuju procijenjenu vrijednost nabave za predmetnu Grupu, stoga je sukladno važećem Zakonu o javnoj nabavi potrebno donijeti odluku o poništenju, te se postupak nabave za Grupu 6. mora ponoviti. Cilj predmetne nabave je pravovremena realizacija aktivnosti projekta „*Čuvar baštine kao* *katalizator razvoja, istraživanja i učenja – novi Hrvatski prirodoslovni muzej*“ sufinanciranog sredstvima Europske unije i partnera na projektu Grada Zagreba i Turističke zajednice Grada Zagreba, a financijska sredstva su osigurana u okviru Financijskog plana Muzeja na poziciji R9012791, konto 4221. Po ishođenoj suglasnosti Osnivača, nabava će se provesti posredstvom stručne službe Ureda za financije i javnu nabavu Grada Zagreba, kao Središnjeg tijela za javnu nabavu. Nakon kraće diskusije, predsjednik Upravnog vijeća HPM-a g. V. Kasun daje točku dnevnog reda na glasovanje te se jednoglasno donosi slijedeća

**O D L U K A**

Upravno vijeće daje suglasnost za ponovno pokretanje i provođenje postupka javne nabave pod nazivom: Nabava multimedijalne opreme za provedbu sadržaja i programiranje sadržaja (multimedijalna, elektronička, informatička oprema i 3D printer) i to konkretno ponovljeni postupak za Grupu 6.: *Nabava multimedijalnog sadržaja za stalni postav i marketinške aktivnosti (priprema i izrada video materijala***),** procijenjena vrijednost nabave iznosi 256.961,63 EUR bez PDV-a, u okviru projekta „*Čuvar baštine kao* *katalizator razvoja, istraživanja* *i učenja – novi Hrvatski prirodoslovni muzej*“. Ova odluka uputit će se Osnivaču Gradu Zagrebu putem Gradskog ureda za kulturu, međugradsku i međunarodnu suradnju i civilno društvo radi ishođenja prethodne suglasnosti za ponovno pokretanje i provođenje postupaka javne nabave iz stavka I. ove odluke.

Ad.7.) U svezi ove točke dnevnog reda ravnateljica gđa T. Vlahović upoznala je prisutne, kako je dostavljen opravdani zahtjev za povećanjem iznosa usluge projektantskog nadzora na iznos od 42.000,00 kn bez PDV-a odnosno 5.574,36 EUR-a bez PDV-a, a radi realizacije projekta *„Čuvar baštine kao katalizator razvoja, istraživanja i učenja – novi Hrvatski prirodoslovni muzej“.* Obzirom da su na Palači Amadeo utvrđena znatno veća oštećenja od potresa, a što je dokumentirano Elaboratom sanacije dodatnih oštećenja od potresa koji je izradila Radionica statike d.o.o. iz kojeg je vidljivo kako se obim angažmana projektantskog nadzora povećao. Naime, predviđene dodatne mjere sanacije bilo je potrebno uskladiti sa zahtjevima konzervatorske službe, projektanta konstrukcije te projektantima ostalih struka u smislu primjene odgovarajućih metoda konstruktivne sanacije, a vodeći računa o očuvanju kulturno - povijenih vrijednosti zgrade, mogućnosti vođenja instalacija kao i cjelokupnom arhitektonskom rješenju obzirom na primijenjene metode konstruktivne sanacije. Stoga je i dostavljen zahtjev Radionice arhitekture d.o.o. za povećanjem iznosa usluge projektantskog nadzora. Temeljem navedenog, potrebno je da Upravno vijeće HPM-a dade suglasnost za sklapanje Dodatka 1. Ugovoru o obavljanju projektantskog nadzora nad rekonstrukcijom i dogradnjom novog Hrvatskog prirodoslovnog muzeja u Zagrebu – Palača Amadeo Demetrova 1, Zagreb. Financijska sredstva za potrebna za sklapanje Dodatka ugovora 1. osigurana su od strane partnera na projektu, Grada Zagreba. Nakon kraće diskusije, predsjednik Upravnog vijeća HPM-a g. V. Kasun daje točku dnevnog reda na glasovanje te se jednoglasno donosi slijedeća

**O D L U K A**

Upravno vijeće daje suglasnost za sklapanje Dodatka 1. Ugovoru o obavljanju projektantskog nadzora nad rekonstrukcijom i dogradnjom novog Hrvatskog prirodoslovnog muzeja u Zagrebu – Palača Amadeo Demetrova 1, Zagreb, KLASA: 402-08/21-01/7, URBROJ: 677-21-1 od 30.03.2021. godine sklopljenim na iznos od 140.000,00 kn bez PDV-a, sa gospodarskim subjektom Radionica arhitekture d.o.o., Črnomerec 135., Zagreb, koja je izradila glavni projekt, a sukladno odredbi članka 55. Zakona o poslovima i djelatnostima prostornog uređenja i gradnje (NN  [78/15](https://www.zakon.hr/cms.htm?id=35951), [118/18](https://www.zakon.hr/cms.htm?id=35949), [110/19](https://www.zakon.hr/cms.htm?id=41307)), te članku 131. st. 1. točka 1. Zakona o javnoj nabavi (NN 120/16, 114/22) za potrebe projekta *„Čuvar baštine kao katalizator razvoja, istraživanja i učenja – novi Hrvatski prirodoslovni muzej.* Dodatkom 1. ugovor se povećava za iznos od 42.000,00 kn bez PDV-a odnosno 5.574,36 EUR-a bez PDV-a.

Ad. 8.) Članica M. Šašić Kljajo izvijestila je prisutne kako je temeljem Zakona o muzejima i Pravilnika o sadržaju i načinu vođenja muzejske dokumentacije o muzejskoj građi provedena revizija muzejske građe Zbirke jaja. Revizija muzejske građe provodi se svakih pet godina. Zapisnik o provedenoj reviziji muzejske građe navedene Zbirke sa svim potrebnim prilozima potpisani su od strane Komisije za provedbu revizije i dostavljeni su svim članovima Upravnog vijeća HPM-a. Nakon kraće diskusije, Predsjednik Upravnog vijeća HPM-a gosp. V. Kasun zatvara raspravu, točku dnevnog reda stavlja na glasovanje te se donosi slijedeća

**O D L U K A**

Upravno vijeće HPM-a jednoglasno je usvojilo Zapisnik o provedenoj reviziji muzejske građe Zbirke jaja.

Odluka o usvajanju zapisnika će se dostaviti Komisiji za provedbu revizije muzejske građe.

Ad.9.) Pod točkom Razno u diskusiji koja se odnosila na buduće potrebe za zapošljavanjem novih djelatnika, članica gđa J. Bavoljak konstatirala je, kako će primarno i neophodno biti zapošljavanje barem jednog muzejskog preparatora s obzirom na predstojeći obim poslova, koji će uslijediti prilikom preseljenja muzejske građe u Demetrovu 1. nakon završetka obnove zgrade. Po završetku sjednice, ravnateljica gđa T. Vlahović povela je Upravno vijeće HPM-a na obilazak gradilišta.

Zapisnik sastavila:

Dunja Špiljak

Predsjednik Upravnog vijeća

Hrvatskog prirodoslovnog muzeja:

Red.prof.art. Vladimir Kasun, dipl.ing.arh.,